Det lyder næsten for godt til at være sandt. 
Men på tirsdag d. 27. september vil Shell i en time på en endnu ikke offentliggjort Shell Express station i Aalborg tilbyde gratis brændstof.

Årsagen skyldes, at landets 67 Metax stationer skifter navn til Shell Express. Nøjagtigt hvor og hvornår det finder sted offentliggøres først på selve dagen i bl.a. radioreklamer i områdets lokalradio. Indtil videre har bilister i blandt andet Odense og Esbjerg nydt godt af de gratis eftertragtede dråber. Faktisk har det givet trafikkaos og ført til harmonika sammenstød i kampen om den gratis benzin. Eneste betingelse for at nordjyderne kan få del i de gratis dråber er, at det kun er tilladt at tanke en gang per bil og maksimalt 100 liter, ligesom der ikke må medbringes dunke og andre beholdere.